SET เปิดภาคเช้าดีดกลับ 20 จุด หลังดาวโจนส์วิ่งแรงคาดหวังธนาคารโลกคลอดมาตรการอุ้มศก.
SET เปิดภาคเช้าดีดกลับ 20 จุด หลังดาวโจนส์วิ่งแรงคาดหวังธนาคารโลกคลอดมาตรการอุ้มศก.
SET เปิดภาคเช้าดีดกลับ 20 จุด หลังดาวโจนส์วิ่งแรงคาดหวังธนาคารโลกคลอดมาตรการอุ้มศก.
3 มี.ค. 2563

ผู้สื่อข่าวรายงานว่า ดัชนีหุ้นไทยเปิดภาคเช้าพุ่งกว่า 20 จุด ตามทิศทางตลาดหุ้นเอเชียที่ปรับตัวขึ้น หลังจากดัชนีดาวโจนส์ของสหรัฐ พุ่งขึ้นไปเกือบ 1,300 จุดเมื่อคืนที่ผ่านมา โดยตลาดหุ้นได้แรงหนุนจากกระแสคาดการณ์ที่ว่า ธนาคารกลางทั่วโลกซึ่งรวมถึงธนาคารกลางสหรัฐ (เฟด) จะร่วมมือกับองค์กรต่างๆ ออกมาตรการเพื่อลดผลกระทบของไวรัสโควิด-19 ที่มีต่อเศรษฐกิจทั่วโลก
ล่าสุดเมื่อเวลา 10.12 น. ดัชนี SET อยู่ที่ 1,354.96 จุด เพิ่มขึ้น 19.24 จุด (+1.44%)
ทั้งนี้ นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้รีบาวด์ตาม Sentiment ตลาดต่างประเทศ โดยตลาดหุ้นในภูมิภาคเอเชียเช้านี้ต่างบวกกัน ตามดาวโจนส์ที่พุ่งแรงเมื่อคืนที่ผ่านมา ตอบรับหลายธนาคารกลางเล็งออกมาตรการกระตุ้นเศรษฐกิจเพื่อมารองรับผลกระทบไวรัสโควิด-19 รวมถึงคาดการณ์เฟด จะปรับลดอัตราดอกเบี้ยด้วย
พร้อมให้แนวรับ 1,330 จุด ส่วนแนวต้าน 1,360-1,370 จุด